Document ID: 32004D0118

Odločba Komisije
z dne 28. januarja 2004
o spremembi odločb 95/233/ES, 96/482/ES in 2001/751/ES o uvozu žive perutnine in valilnih jajc ter živih ratitov in valilnih jajc; odločb 94/85/ES, 94/984/ES in 2000/609/ES o uvozu svežega perutninskega mesa, svežega mesa gojenih ratitov, mesa gojenih in prostoživečih divjih ptic; Odločbe 2000/585/ES o uvozu prostoživeče in gojene divjadi in mesa kuncev ter Odločbe 97/222/ES o uvozu mesnih izdelkov v zvezi z nekaterimi državami pristopnicami
(notificirano pod dokumentarno številko K(2004) 125)
(Besedilo velja za EGP)
(2004/118/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1] in zlasti členov 14(3) in 21a(2) Direktive,
ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [2], in zlasti členov 21(1), 23(1) in 26(2) Direktive,
ob upoštevanju Direktive Sveta 91/494/EGS z dne 26. junija 1991 o pogojih zdravstvenega stanja živali, ki veljajo znotraj Skupnosti za trgovanje s svežim mesom perutnine in njegovim uvozom iz tretjih držav [3], in zlasti členov 9(1) in 11(1)(a) Direktive,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino znotraj Skupnosti ter uvoz v Skupnost proizvodov, za katere ne veljajo navedene zahteve, predpisane v posebnih pravilih Skupnosti iz Priloge A(I) k Direktivi 89/662/EGS in, glede patogenov, k Direktivi 90/425/EGS [4] in zlasti člena 10 Direktive,
ob upoštevanju Direktive Sveta 92/45/ES z dne 16. junija 1992 o problemih v zvezi z javnozdravstvenim varstvom in zdravstvenim varstvom živali pri uplenu divjadi in dajanju mesa divjadi na trg [5], in zlasti člena 16(3) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi [6] in zlasti člena 8(1) in (4) Direktive,
ob upoštevanju naslednjega:
(1) Odločba Komisije 95/233/ES [7] vsebuje sezname tretjih držav, iz katerih je državam članicam dovoljen uvoz žive perutnine in valilnih jajc, vključno z ratiti in njihovimi jajci.
(2) Odločba Komisije 96/482/ES [8] določa podrobna pravila za uvoz žive perutnine in valilnih jajc ter ustrezna veterinarska spričevala.
(3) Odločba Komisije 2001/751/ES [9] o pogojih zdravstvenega varstva živali in veterinarskih spričeval za uvoz živih ratitov in valilnih jajc iz tretjih držav vključno z ukrepi za zaščito zdravstvenega varstva živali, ki jih je treba izvajati po takšnem uvozu, ter o oblikovanju seznamov tretjih držav, iz katerih države članice odobrijo takšen uvoz.
(4) Zbirni dokazi vključno z naslednjimi: perutnina nima bolezni; programi spremljanja in nadzora bolezni perutnine; razvoj ustreznih načrtov za izredne razmere pri boleznih perutnine; in razvoj pravnega reda EU na področju veterine glede splošne veterinarske zakonodaje in zakonodaje na področju perutnine v pričakovanju pristopa k EU je pokazal, da imajo Estonija, Malta, Latvija in Litva dovolj dobro strukturirane in organizirane veterinarske službe v zvezi z zdravstvenim stanjem živali za živo perutnino in ratite.
(5) Zato je primerno, da se Litva, Estonija in Malta dodajo na seznam tretjih držav, ki jim je načeloma dovoljeno uvažati živo perutnino in valilna jajca vključno ratitov in jajc, določenih v Odločbi 95/233/ES.
(6) Odločbo Komisije 96/482/ES in Odločbo Komisije 2001/751/ES bi bilo treba spremeniti, da bi vključili Estonijo, Malto, Latvijo in Litvo.
(7) Odločba Komisije 94/85/ES [10] določa seznam tretjih držav, iz katerih je dovoljen uvoz svežega perutninskega mesa.
(8) Odločba Komisije 94/984/ES [11] določa pogoje zdravstvenega varstva živali in veterinarska spričevala za uvoz svežega perutninskega mesa iz tretjih držav.
(9) Odločba Komisije 2000/609/ES [12] določa pogoje zdravstvenega varstva živali, javnozdravstvene pogoje ter veterinarska spričevala za uvoz mesa gojenih ratitov.
(10) Zaradi izboljšanega zdravstvenega stanja živali v državah pristopnicah v zvezi s perutnino, je treba Estonijo dodati na seznam tretjih držav, iz katerih je državam članicam načeloma dovoljen uvoz svežega perutninskega mesa v EU, kakor je določeno v Odločbi Komisije 94/85/ES. Zato bo iz Estonije dovoljen uvoz mesa gojene pernate divjadi, kakor je določeno v Odločbi Komisije 94/86/ES [13].
(11) Estonijo, Malto in Latvijo je primerno vključiti v Odločbo Komisije 94/984/ES za uvoz svežega perutninskega mesa in Odločbo Komisije 2000/609/ES za uvoz živih ratitov in valilnih jajc.
(12) Odločba Komisije 2000/585/ES [14] določa pogoje zdravstvenega varstva živali in javnozdravstvene pogoje ter veterinarska spričevala za uvoz mesa prostoživeče in gojene divjadi ter mesa kuncev iz tretjih držav. Da bi upoštevali izboljšano zdravstveno stanje živali v državah pristopnicah, je treba Malto dodati na seznam odobrenih tretjih držav, treba pa je tudi posodobiti obstoječe sezname tretjih držav in posebne pogoje, pod katerimi se lahko iz drugih držav pristopnic v EU uvaža meso prostoživeče in gojene divjadi.
(13) Odločba Komisije 97/222/ES [15] določa seznam tretjih držav ali delov tretjih držav, iz katerih je dovoljen uvoz mesnih izdelkov.
(14) V nekaterih državah pristopnicah še vedno obstaja tveganje za zdravje živali v zvezi s klasično prašičjo kugo pri populaciji divjih svinj. Da bi upoštevali to stanje pa tudi izboljšave zdravstvenega stanja živali v državah pristopnicah, je treba spremeniti Odločbo Komisije 97/222/ES.
(15) Kjer je to primerno, je ustrezno, da se posodobijo nekatera imena držav, oznake ISO in regionalizacijske označbe.
(16) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogi I in II k Odločbi 95/233/ES se nadomestita z besedilom v Prilogi I in Prilogi II k tej odločbi.
Člen 2
Priloga I k Odločbi 96/482/ES se nadomesti z besedilom v Prilogi III k tej odločbi.
Člen 3
Priloga I k Odločbi 2001/751/ES se nadomesti s Prilogo IV k tej odločbi.
Člen 4
Priloga k Odločbi 94/85/ES se nadomesti s Prilogo V k tej odločbi.
Člen 5
Priloga I k Odločbi 94/984/ES se nadomesti s Prilogo VI k tej odločbi.
Člen 6
Priloga I k Odločbi 2000/609/ES se nadomesti s Prilogo VII k tej odločbi.
Člen 7
Priloga I k Odločbi 2000/585/ES se nadomesti z besedilom v Prilogi VIII k tej odločbi.
Člen 8
Priloga II k Odločbi 2000/585/ES se nadomesti z besedilom v Prilogi IX k tej odločbi.
Člen 9
Del I Priloge k Odločbi 97/222/ES se nadomesti z besedilom v Prilogi X k tej odločbi.
Člen 10
Del II Priloge k Odločbi 97/222/ES se nadomesti z besedilom v Prilogi XI k tej odločbi.
Člen 11
Ta odločba se uporablja od 14. februarja 2004.
Člen 12
Ta odločba je naslovljena na države članice.
V Bruslju, 28. januarja 2004

Labels: 3
17
5
6